Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: Bizottság részére történõ bejelentési rendjérõl szóló 4/2009. (I. 10.) Korm. rendelet (a továb biak ban: 4/2009. (I. 10.)
Paragraph Index: 1168

(1) Ha a 120. § (1) bekezdés a), c)–d), vagy f) ponjában meghatározott bármely körülmény bekövetkezik, a támogatott tevékenység összköltsége a tervezetthez képest csökken, a kedvezményezett adólevonási jogosultságában, illetve más adataiban, vagy a költségvetésbõl nyújtott támogatás egyéb – a pályázati felhívásban meghatározott, a támogatási igényben ismertetett, vagy a támogatói okiratban, támogatási szerzõdésben rögzített – feltételeiben változás következik be, a kedvezményezett a tudomására jutástól számított nyolc napon belül köteles azt írásban bejelenteni a támogatónak. A bejelentést köve tõen a támogató a támogatói okiratban, támogatási szerzõdésben rögzített határidõn belül megteszi az általa nyilvántartott adatok megváltoztatására, a költségvetésbõl nyújtott támogatás feltételeinek módosítására, a támogatói okiratban vagy a támogatási szerzõdésben meghatározott esetekben annak visszavonására, az attól történõ elállásra, annak módosítására, felmondására, továbbá a jogosulatlanul igénybe vett támogatás visszakövetelésére, illetve más szükséges eljárás lefolytatására irányuló intézkedéseket.

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes